Maira Asare

Maira Asare ( — ) bija latviešu rakstniece un tulkotāja.

 Biogrāfija 
M. Asare uzaugusi Limbažos, beigusi Limbažu 1. vidusskolu (1978). Studējusi Rīgas Medicīnas institūtā (1978—1981) un Latvijas Valsts universitātes Filoloģijas fakultātes Žurnālistikas nodaļā (1988—1990). Strādājusi zvērinātu advokātu birojā "Medvecka, Ramiņa & Arājs" par sekretāri konsultanti (1992—1999). Pirmā dzejas publikācija ir dzejoļu kopa žurnālā "Avots" 1988. gada 7. numurā. Pirmā dzejas grāmata "Kas ar dzeguzi spēlējas" (1995) apbalvota ar Dzejas dienu balvu (1996).Maira Asare

20. gadsimta deviņdesmito gadu beigās M. Asarei sākas problēmas ar atkarību no narkotikām.Cietums un narkotikas sapņos vairs nerādās. Dzejnieces Mairas Asares jaunā dzīve No 2003. līdz 2007. gadam viņa izcieš cietumsodu Iļģuciema sieviešu cietumā, apsūdzēta par narkotiku tirdzniecību. Par šo periodu viņa uzraksta prozas grāmatu "Sieviešu zona" (2009). Pēc atbrīvošanas M. Asare strādā Ventspils Kultūras centrā (2008—2009) un Ventspils Galvenajā bibliotēkā (no 2010). Tulko un atdzejo no krievu valodas Latvijas krievu dzejnieku darbus (Sergejs Moreino, tekstgrupa "Orbīta"), kā arī krievu autoru romānus, par L. Eltangas romāna "Akmens kļavas" tulkojumu nominēta "Literatūras gada balvai 2014" kā gada labākā tulkotāja.

 Bibliogrāfija 
 Dzeja un proza 
 Kas ar dzeguzi spēlējas [dzeja]. Rīga: Daugava, 1995.
 Sieviešu zona [proza]. Rīga: Dienas grāmata, 2009.
 Ceļš uz Tūju [dzeja]. Rīga: Jumava, 2009.

 Tulkojumi 
 Saša Sokolovs. Muļķu skola. Rīga: Zvaigzne ABC, 2010.
 Mihails Šiškins. Vēstulnieks. Rīga: Jumava, 2012.
 Ļena Eltanga. Akmens kļavas. Rīga: Jānis Roze, 2014.
 Eķrems Eilisli. Milzu sastrēgums. Rīga: Dienas grāmata, 2015.

 Atsauces 

Kategorija:1960. gadā dzimušie
Kategorija:2015. gadā mirušie
Kategorija:Siguldā dzimušie
Kategorija:Latvijas dzejnieki